سهام البارودي-كود — مجموعة الفايف ستارز عندهم واحد الديسك زوين كايگولو فيه: على زهر آ عيباد الله على زهر آ عيباد الله الدرية باغا تجوج جاوها جوج الخطابا العزري و الشيباني الشيباني عندو الشركة و العزري فوق الميكة اللهم الشيباني ! تاع النخوة الشيباني ! اللهم الشيباني! هوا هاداك الشيباني! اللهم الشيباني و كايسالي الديسك ب واحاه حاه وا حاه حاه وا حاه حاه ! بزاف ديال الناس عيبو على حنان فالأول ديال القصة ديالها تجوج براجل كبير عليها و شفت تعليقات من قبيل ” آش داها تجوج براجل قد باها؟ ” فحالا هاد الناس عايشين فالنرويج و ماعارفينش بلي الزلط يقدر يخلي بنادم يتجوج تا بغوريلا لا عندها الفلوس ! و شحال من مغربية كاتلقاها فباب السفارات ديال اوروبا جارة معاها شي شيباني ماقاد تايتمشى على ود الوريقات! شارف، مريض، مهلوك، و دافعاه و كاتبوسو و كاتگوليه شيغي موناموغ بقا نتا لبوك كاتهز فالحديد و تاكل فبيض البيض كي الحنش باش تعجب البنات و تا تا آلف ريال ماعندكش فجيبك. 
الدرية باغا تجوج جاوها جوج الخطابا العزري و الشيباني.. الشيباني عندو الشركة و العزري فوق الميكة.. اللهم الشيباني ! تاع النخوة الشيباني ! اللهم الشيباني‎